Държавен вестник, бр. 52, 2018 г., стр. 49

БРОЙ  52	
Д Ъ Р Ж А В Е Н  В Е С Т Н И К 	
СТР.  49  
(5) Заявление по електронен път, което не 
е подадено по реда на ал. 3, не е основание за 
започване на административно производство.
(6) Комисията може да изисква приложени 
документи към заявлението по ал. 3 да бъдат 
представени и на хартиен носител.“
§ 36. В Наредба № 3 от 21.03.2013 г. за 
лицензиране на дейностите в енергетиката 
(ДВ, бр. 33 от 2013 г.) се правят следните 
изменения и допълнения:
1. В чл. 2, т. 1 думата „писмено“ се заличава.
2. В чл. 3:
а) в ал. 2 след думата „подава“ се добавя 
„писмено на хартиен носител“;
б) в ал. 3 се създава изречение второ: 
„Към заявлението се прилага декларация за 
истинността на заявените обстоятелства и на 
приложените документи и данни, подписана 
от заявителя.“
в) създават се ал. 4, 5, 6, 7, 8 и 9:
„(4) Заявленията по чл. 1, ал. 1, т. 1, 3, 5, 6, 
10 и по чл. 13, ал. 5 и 6 могат да се подават 
в електронна форма.
(5) Когато заявлението не се подава от 
лице, законно представляващо енергийното 
предприятие, към заявлението се прилага и 
пълномощно с нотариално заверен подпис 
на това лице. Когато заявлението се подава 
по електронен път, се представя електронен 
образ на пълномощното.
(6) Заявление в електронна форма се подава 
чрез Единния портал за предоставяне на ин­
формация и услуги от комисията, подписано 
с квалифициран електронен подпис съгласно 
изискванията на Регламент (ЕС) № 910/2014 
на Европейския парламент и на Съвета от 
23 юли 2014 г. относно електронната иден­
тификация и удостоверителните услуги при 
електронни трансакции на вътрешния пазар 
и за отмяна на Директива 1999/93/ЕО (OB, L 
257/73 от 28 август 2014 г.), наричан по-ната­
тък „Регламент (ЕС) № 910/2014“, и на Закона 
за електронния документ и електронните 
удостоверителни услуги. Към заявлението 
се прилага декларация за истинността на 
заявените обстоятелства и на приложените 
документи и данни, подписана от заявителя 
с квалифициран електронен подпис.
(7) Подадено по реда на ал. 6 заявление се 
счита за получено от датата на получаване 
на входящ номер в административно-инфор­
мационната система на комисията.
(8) Заявление по електронен път, което не 
е подадено по реда на ал. 6, не е основание за 
започване на административно производство.
(9) Комисията може да изисква приложени 
документи към заявлението по ал. 6 да бъдат 
представени и на хартиен носител.“
3. В чл. 11 се правят следните изменения 
и допълнения:
а) в ал. 2 т. 1 се изменя така:
„1. документ за актуално състояние, издаден 
от компетентен орган, съгласно законодател­
ството на държавата, в която заявителят е реги­
стриран, в случаите на търговска регистрация 
по законодателството на държава – членка на 
Европейския съюз“;“
б) в ал. 2, т. 2, буква „в“ след думата „лик­
видация“ се добавя „в случаите на търговска 
регистрация по законодателството на държа­
ва – членка на Европейския съюз“; 
в) в ал. 3 се създава изречение трето: 
„Когато заявлението се подава в електронна 
форма, заявителят представя декларация, че 
приложените към заявлението декларации по 
ал. 2, т. 2, букви „а“ и „б“ са предоставени от 
деклараторите.“
4. В чл. 36, ал. 2 се правят следните изме­
нения и допълнения:
а) точка 2 се изменя така:
„2. документ за актуално състояние, издаден 
от компетентен орган, съгласно законодател­
ството на държавата, в която заявителят е 
регист­риран, в случаите на търговска регистра­
ция по законодателството на държава – членка 
на Европейския съюз;“
б) точка 3 се отменя.
5. В чл. 37, ал. 2 изречение второ се изменя 
така: „Подадените заявления се регистрират 
в деловодната система с входящ номер, който 
се предоставя на подателя.“
6. В чл. 68 се правят следните изменения 
и допълнения:
а) в ал. 1, т. 1 думите „данъчния номер“ 
се заменят с „единен идентификационен код“;
б) в ал. 2 т. 1 се изменя така:
„1. документ за актуално състояние по 
съдебната регистрация, издаден от компе­
тентен орган, съгласно законодателството на 
държавата, в която заявителят е регистри­
ран, в случаите на търговска регистрация по 
законодателството на държава – членка на 
Европейския съюз;“
в) в ал. 2 т. 2 се отменя.
7. В чл. 72, ал. 1, т. 1 думите „данъчния 
номер“ се заменят с „единен идентификацио­
нен код“.
8. Създава се чл. 142а:
„Чл. 142а. (1) Жалба по чл. 142 се подава 
писмено на хартиен носител или по електро­
нен път.
(2) При подаване на жалба до комисията 
чрез съответното енергийно предприятие 
или ВиК оператор енергийното предприятие 
или ВиК операторът могат да подадат стано­
вището си заедно с преписката по жалбата 
в електронна форма чрез Единния портал 
за предоставяне на информация и услуги 
от комисията, подписано с квалифициран 
електронен подпис съгласно изискванията 
на Регламент (ЕС) № 910/2014 и на Закона 
за електронния документ и електронните 
удостоверителни услуги.